**ΚΑΝΟΝΙΣΜΟΣ ΛΕΙΤΟΥΡΓΙΑΣ ΕΡΓΑΣΤΗΡΙΟΥ ΧΟΡΟΥ**

-Οι συμμετέχοντες/συμμετέχουσες οφείλουν να τηρούν τις οδηγίες και τις υποδείξεις της υπηρεσίας.

-Σε περίπτωση δύο συνεχών απουσιών χωρίς να έχει ειδοποιηθεί η υπεύθυνη καθηγήτρια, γίνεται διαγραφή του συμμετέχοντος στο πρόγραμμα και η θέση αναπληρώνεται από τον επόμενο/επόμενη της σειράς προτεραιότητας.

-Σε περίπτωση ασθένειας μαθήτριας /τή , που έχει ως αποτέλεσμα την απουσία του πάνω από τρεις συνεχόμενες φορές, απαιτείται ιατρική βεβαίωση.

-Σε περίπτωση απουσίας του μαθητή/μαθήτριας, οι γονείς είναι υποχρεωμένοι να ενημερώνουν τηλεφωνικά την καθηγήτρια.

-Σε περίπτωση έκθεσης των παιδιών σε μέσα μαζικής πληροφόρησης ή δικτύωσης είναι απαραίτητη η υπεύθυνη δήλωση του γονέα ή κηδεμόνα.

-Οι γονείς έχουν υποχρέωση να τηρούν με ακρίβεια τις καθορισμένες ώρες προσέλευσης και αποχώρησης των μαθητών/μαθητριών. Η καθηγήτρια και η υπηρεσία σε καμία περίπτωση δεν αναλαμβάνουν τη φύλαξη της/του εκάστοτε μαθητή/τριας μετά το πέρας του προγράμματος.

-Οι ενήλικες συμμετέχοντες/συμμετέχουσες, ομοίως, πρέπει να τηρούν με ακρίβεια τις καθορισμένες ώρες, προς αποφυγή συνωστισμού και τήρησης των μέτρων προστασίας.

-Στο χώρο του εργαστηρίου δεν επιτρέπεται η είσοδος και η παραμονή ουδενός/ουδεμίας, πλην των συμμετεχόντων/συμμετεχουσών στα προγράμματα.

-Τα παιδιά θα παραλαμβάνονται και θα παραδίδονται στην είσοδο του εργαστηρίου, με την παράκληση κατά την παραλαβή να είναι έτοιμα για τη διδασκαλία χορού.

-Η είσοδος θα γίνεται προαιρετικά με χρήση μάσκας και αντισηπτικών.

-Αν κάποιος/α από τους/τις συμμετέχοντες/συμμετέχουσες στα προγράμματα, βρεθεί θετικός/θετική ή νοσεί από Covid-19, θα πρέπει να ενημερώσει άμεσα την υπηρεσία, να τεθεί σε πενταήμερη καραντίνα και να επιστρέψει μόνο όταν παραμείνει τρία εικοσιτετράωρα απύρετος/απύρετη, χωρίς τη χρήση αντιπυρετικών.

-Αν κάποιος /α από τους/τις συμμετέχοντες/συμμετέχουσες στα προγράμματα, θεωρηθεί στενή επαφή κρούσματος, θα πρέπει να ενημερώσει την υπηρεσία και να ακολουθήσει τη διαδικασία που προβλέπει ο ΕΟΔΔΥ.